Fougners vei (Oslo)

Se pekerside for flere forekomster av Fougners vei.

Fougners vei (2a–22) er en vei på nedre Frydenberg i bydel Grünerløkka i Oslo. Den går fra Grenseveien og løper langs Gjøvikbanen på vestsida fram til Hekkveien. Det er så gangvei videre til Hasleveien.

Bebyggelsen består i hovedsak av villaer/tomannsboliger (hvor nr 4 eksempelvis er fra 1916), men det er blokker i begge ender (nr 2 fra 1978, nr 16 fra 1997). Oslo bystyre vedtok våren 2011 ei reguleringsendring som sikra fortsatt småhusbebyggelse langs delere av veien, fra nr 4 til og med nr 14. Bygningene på eiendommene Fougners vei 10b og Nordliveien 3 blei i tillegg regulert til spesialområde bevaring.Bystyresak 99; behandla i møte 13. mars 2011. Fra saksframlegget: «Byrådet mener at et av Oslos særtrekk er villaområdene tett innpå sentrum. Det er et positivt tilskudd til mangfoldet og variasjonen i boligtilbudet i denne delen av byen at Nedre Frydenberg er et veletablert villaområde. Byrådet ønsker derfor at planområdet i hovedsak består med sin nåværende struktur og utnyttelse i tråd med småhusplanen.»

Veien har navn etter major og ordfører i Aker Otto Fougner, som blant annet eide Hasle gård rundt 1890.

 Referanser 

Litteratur


Eksterne lenker


Kategori:Veier i Oslo
Kategori:Frydenberg (Oslo)